कमरे में मामा सोया रह गया, भांजे ने फांसी लगाकर की आत्महत्या
भीलवाड़ा | शास्त्रीनगरकेे युवक ने कमरे में पंखे से फांसी लगाकर जान दे दी। उसी कमरे में मामा भी सो रहा था, जिसे घटना का पता नहीं चला। मंगलवार सुबह उसे फंदे से उतार जिला अस्पताल पहुंचाया जहां डॉक्टरों ने मृत घोषित कर दिया। आत्महत्या करने के कारणों का पता नहीं चला है। कोतवाली की सब इंस्पेक्टर मेघना त्रिपाठी ने बताया कि शास्त्रीनगर निवासी अनिलकुमार उर्फ हनी (22) पुत्र टीकमचंद आसनानी आजाद चौक के पास गैस एजेंसी पर काम करता था। सोमवार रात करीब साढ़े नौ बजे वह घर पहुंचा। खाना खाने के बाद कमरे में सोने चला गया। रात में कब अनिल जगा और उसने पंखे के लिए लगाए हुक से साड़ी बांधकर गले में फांसी का फंदा लगा लिया, इसकी कमरे में सोए मामा को भनक तक नहीं लगी। सुबह पिता टीकमचंद चाय बनाने उठे तथा कमरे में देखा तब अनिल फंदे पर झूल रहा था। उनकी चीत्कार सुनकर कमरे में सो रहे अनिल के मामा, छोटा भाई नवीन आदि पहुंचे।
hin_Deva hin_Deva